Օրեր առաջ հյուրընկալվելով «Հեռանկարի» տաղավարում՝ հանրապետական պատգամավորը, պահպանելով բալանսը, և´ ժողովրդի դարդը «կիսեց», և´ ՀՀԿ-ին սատար կանգնեց։ Հանրապետականների հետ երկար ճանապարհ անցած ու այդ ընթացքում բազմաթիվ պաշտոններ զբաղեցրած Սարգսյանն այնքան հեռատեսություն է հասցրել ձեռք բերել, որ առանձնապես ջանք չէր թափում կուսակիցների ու ժողովրդի միջև բալանսը պահելու համար։ Ի տարբերություն պարզունակ ճանապարհով ջրից չոր դուրս եկողների, Ալիկ Սարգսյանը շատ նուրբ ձևով էր դա փորձում անել. փաստելով ՀՀԿ-ի հանդեպ ժողովրդի կորցրած վստահության մասին, պատգամավորը վստահորեն հայտարարեց՝ ՀՀԿ-ի վերակազմավորման անհրաժեշտության մասին ինքը դեռ վաղուց էր խոսում։